Hêzanê Xelisnayîşê Efrînî  (HRE) derheqê çalakîyanê xo de eşkerayîyêke daye û nê pare kerdî:
''21ê nîsane de hêzanê ma mabênê dewanê Kîmarê û Beradê yê qezaya Şêrawa de vera çeteyanê îşxalkeran çalakîya sabotajî viraşte. Netîceya çalakîye de 2 çeteyî ameyî kiştene 3 zî birîndar bîyî.
23ê nîsane de bajaranê Cerablûs û Raî de vera artêşa îşxalkere hîrê çalakîyê sabotajî yê cîya-cîya ameyî viraştene. Çalakîyan de 8 çeteyî ameyî kiştene tewr tay 11 zî birîndar bîyî û wesayîtêk  ame îmhakerdene.
Reyna merkezê Efrînî de zî vera çeteyan çalakîya sabotajî ameye viraştene la netîceya çalakîye nêameye tesbîtkerdene.
Çalakîyanê hêzanê ma de pêro pîya 10 çeteyî ameyî kiştene, 14  birîndar bîyî û wesayîtêk ame îmhakerdene.''
